open-index/open-wikipedia-markdown huggingface dataset:
Nidarvoll skolemusikkorps

**Nidarvoll skolemusikkorps** er et skolekorps fra bydelen Nidarvoll i Trondheim. Korpset ble stiftet i 1957. Dirigent er John-Arve Viset.

## Historie

Nidarvoll Skolemusikkorps ble dannet 11. desember 1957 som et rent guttekorps med bare messinginstrumenter og slagverk. Jentene kom inn tre år senere, da kom det også treblåsinstrumenter og uniformer. Det første året var det 28 medlemmer i korpset. Kontingenten var på kr. 1,50 pr. uke og måtte betales hver øvingskveld. Korpset hadde sin musikalske debut 17. mai 1958.

## Korpsets hoveddirigenter
*1957–1967: Rolf Lindstad
*1968–1988: Oddvar Lund
*1989–: John-Arve Viset

## Eksterne lenker
* 
*
Dreyers Forlag

**Dreyers Forlag A/S**, ofte bare kalt **Dreyer**, var et norsk forlag. Forlaget startet opprinnelig som en trykkeribedrift i Stavanger i 1847, men forlagsdelen av virksomheten ble kjøpt opp av Barthold A. Butenschøn i 1942 og etablert som forlag da, med Butenschøn som direktør og dikteren Alf Larsen som hovedkonsulent. Senere overtok forfatteren Aasmund Brynildsen konsulentjobben. Butenschøn gikk av med pensjon i 1979 og etablerte noen år senere forlaget Andresen & Butenschøn sammen med Hans B. Butenschøn og Anton Fredrik Andresen. Halfdan Kielland overtok etter ham i 1979 i Dreyer. 

Forlaget utga mye oversatt essayistikk (bl.a i serien Dreyers kulturbibliotek), men også norsk og oversatt skjønnlitteratur. Georges Simenon forfatterskap (Maigret-bøkene) var i mange år en viktig inntektskilde. 

Dreyer ble slått sammen med Grøndahl & Søn Forlag A/S i 1991 under navnet Grøndahl og Dreyers Forlag A/S. Det sammenslåtte forlaget ble eiet av Cappelen. I 1999 ble Grøndahl og Dreyers Forlag oppløst og det gikk inn i Cappelen. 

I 2022 ble Dreyers Forlag slått sammen med Pax, Press og Spartacus til Forente Forlag med Gyldendal som partner og medeier. Dreyer-navnet har bestått som imprint. 

## Andresen & Butenschøn
I 2010 byttet forlaget Andresen & Butenschøn navn til Dreyers Forlag Oslo AS. 

## Referanser


## Eksterne lenker
* 
*
Belidae

* *Belus*
* *[[Pachyura]]*
* *[[Rhinotia]]*

**Belidae** er en artsfattig familie av biller som hører til gruppen snutebiller (Curculionoidea) og lever bare på den sørlige halvkulen. De fleste av de kjente artene lever i Australia. Belidene er gjerne ganske store, avlange og slanke snutebiller. De fleste artene er knyttet til bartrær i familiene Podocarpaceae og Phyllocladaceae, men billene kan også finnes på akasier og på ulike slags blomster. I mange inndelinger inkluderes også familien Oxycorynidae i Belidae. Belidae i snever forstand er kjent fra Australia, New Zealand, Argentina, Brasil og Chile.

## Utseende
Gjerne middelsstore (ofte 15 – 20&nbsp;mm), avlange, sylindriske biller. Noen arter etterligner giftige biller i familien rødvinger (Lycidae) og er farget i rødt og svart, ellers er det ofte mørkfargede med mønster dannet av lyse skjell. **Hodet** er trukket ut til en lang, sylindrisk snute som vanligvis er lengre enn resten av hodet. Antennene er festet omkring midten av snuten, de er 11-leddete, noe tykkere mot spissen, men uten en markert kølle. **Brystskjoldet** (pronotum) er omtrent så langt som bredt, med avrundede sidekanter. **Dekkvingene** er parallellsidige, ofte trukket ut til en spiss bakerst. **Beina** er kraftige, frambeina er ofte noe forlenget. Føttene er fem-leddete, men det fjerde leddet er svært lite. Det tredje leddet er tolappet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **Belidae** Schönherr, 1826
****** Underfamilien Aglycyderinae  – ofte regnet til Oxycorynidae
****** Underfamilien Belinae  = Belidae i snever forstand. ca. 100 arter i 25 slekter.
******* Slekten *Belus*
******* Slekten *Pachyura*
******* Slekten *Rhinotia*
****** Underfamilien Oxycoryninae – ofte regnet til Oxycorynidae

## Eksterne lenker
* 
* Bilder av noen australske arter av Belidae
Coq au vin

**Coq au vin **(No: Hane i vin) er en klassisk fransk gryterett med opprinnelse i Burgund. Den består av en hanekylling kokt i rødvin sammen med grønnsaker, bacon og urtekrydder. Som de fleste gryteretter kan den varieres på mange måter.

## Referanser


## Eksterne lenker
* Oppskrift Coq au vin
Dow Jones & Company

**Dow Jones & Company** er et amerikansk forlag grunnlagt i 1882 av tre journalister: Charles Dow, Edward Jones og Charles Bergstresser. Forlagets flaggskippublikasjon er *[[The Wall Street Journal]]*, en dagsavis som hovedsakelig dekker amerikansk og internasjonalt næringsliv. Selskapet er også ansvarlig for flere viktige aksjeindekser, herunder Dow Jones Industrial Average, Dow Jones Transportation Average og Dow Jones Utility Average.

Dow Jones ble 1. august 2007 kjøpt opp av News Corporation etter et bud på 60 U.S. Dollar for hver aksje, som ble til sammen 5 milliarder U.S. Dollar.

## Referanser


## Eksterne lenker
*
Kanelrose

**Kanelrose** (*Rosa majalis*) er ei plante med små karmosinrosa blomster med fin duft av bjørnebær. Blomstrer tidlig (derav navnet *majalis*) i ca. 3-4 uker. Den blir ca. 1 meter. Den rødbrun fargede barken, har gitt denne rosearten sitt norske navn, da den kan ligne litt på kanel.

Arten forekommer i Skandinavia østover til Sibir og sør til Frankrike og Italia. Introdusert i USA.

## Eksterne lenker
*
Waal

**Waal** er det største sideløpet til elven Rhinen. Elven renner gjennom sentrale deler av Nederland over en strekning på 82 kilometer. Ved Nijmegen er den knyttet til Maas via kanalen Maas-Waalkanaal. Ved Woudrichem møter den Afgedamde Maas (som tidligere var en del av Maas inntil kanalen Bergsche Maas ble gravd ut i 1904 og omdirigerte mesteparten av vannet herfra) og danner derfra elven Boven-Merwede. Dette er hovedfartsåren mellom Rotterdam havn og Tyskland. Nijmegen, Tiel, Zaltbommel og Gorinchem er betydningsfulle byer med direkte tilgang til elven. Waal fører 65% av den totale vannmengden i Rhinen.

## Historie

Navnet Waal, i romertiden kalt Vacalis, Vahalis eller Valis, senere Vahal, er av germansk opphav og er kallet opp etter de mange meandersvingene i elven (gammalgermansk *wôh*, «krum»).

Dagens elv viser få tegn etter disse store svingene sidan elven har blitt rettet opp i løpet av mange prosjekt fra 1700- til 1900-tallet for å forbedre elvetrafikken på elven. Noen av svingene som ikke lenger henger sammen med elven er fremldeles synlig nær elva og i flomsituasjoner blir de innimellom igjen del av elven.

## Waalsvingen i Zuid-Holland
I middelalderen ble navnet Waal brukt om elven etter at den rant sammen med Maas. Denne delen heter i dag Boven-Merwede. Beneden-Merwede og den øvre delen av Noord ble også kalt Waal. Nær Hendrik-Ido-Ambacht gikk hovedløpet vestover inntil den rant sammen med elven Oude Maas nær Heerjansdam. Det siste strekket forbi Hendrik-Ido-Ambacht, mellom øyene IJsselmonde og Zwijndrechtse Waard blir fremdeles kalt Waal. Elven er demmet opp i begge ender.

## Broer
Jernbanebroer går over elven mellom Nijmegen og Nijmegen Lent, og mellom Zaltbommel og Geldermalsen

## Vannkvalitet
Waal har svært dårlig vannkvalitet på grunn av utslipp av rå kloakk i Frankrike, Tyskland og Belgia til Rhinen. Flere patogen har oppstått i elva på grunn av disse utslippene.

## Referanser


## Eksterne lenker
* 
* Aktuell informasjon – Rijkswaterstaat (nederlandsk)
Kinaputt

**En kinaputt** er en liten fyrverkeri-effekt som hovedsakelig lager et skarpt smell. Den er en av de enkleste pyrotekniske effektene man kan lage, og består av et lite rør av hardt sammenrullet papp. Røret er lukket i ene enden, fylt med svartkrutt, og tettet igjen med et kittliknende materiale i andre enden. En lunte stikker ut fra den siden som er tettet igjen.

Kinaputter kommer i mange ulike størrelser, fra små «knatrere» til større varianter kjent som «bomber», som inneholder betydelig mer krutt. Et kjent eksempel på en større type kinaputt er **Thunderking**, som gir kraftige smell.

Kinaputter er  forbudt i Norge, på grunn av mange personskader/branner ved uvettig bruk og uhell, men fra og med august 2017 er regelen om bruk, omsetning av kinaputter opphevet grunnet regelen inneholdt forbud mot kasteknall. Men grunnet småregler vil det ikke bli lovlig med kinaputter, da det bare er kasteknall som er lovlig og regelen som da inneholdt både kinaputt og kasteknall er fjernet.

## Etymologi
Navnet er en referanse til Kina, hvor svartkrutt ble mest sannsynlig oppfunnet på 800-tallet. «Putt» er et lydord.

## Referanser




## Eksterne lenker
*
The Chemical Wedding

***The Chemical Wedding*** er et heavy metal-album av den senere Iron Maiden-sangeren, Bruce Dickinson gitt ut i 1998. Albumet har en lignende «sound» som sin forgjenger, *[[Accident of Birth]]*. Iron Maiden-gitarist Adrian Smith spilte også gitar på dette albumet. Det er utgitt på Bruce Dickinsons eget plateselskap, Air Raid Records.

Bruce Dickinson hentet inspirasjon fra dikteren William Blake da han skrev tekstene til albumet. «Gates of Urizen» er en tydelig henvisning til Blakes diktning, hvor Urizen er en inkarnasjon av fornuften. På coveret er Blakes maleri *The Ghost of a Flea*.

## Sporliste
# «King in Crimson» 
# «Chemical Wedding» 
# «The Tower»
# «Killing Floor»
# «Book of Thel»
# «Gates of Urizen»
# «Jerusalem»
# «Trumpets of Jericho»
# «Machine Men»
# «The Alchemist»

## Personell
*Bruce Dickinson (Vokal)
*Adrian Smith (Gitar)
*Roy Z (Gitar)
*Eddie Cassilas (bass)
*David Ingraham (trommer)

## Eksterne lenker
*
Pontificia Universidad Javeriana

**Javeriana-universitetet** er et romersk-katolsk pavelig universitet i Bogotá i Colombia, som også har en campus i Cali. Det tilbyr utdanning i en rekke tradisjonelle universitetsfag. Studenttallet ligger i overkant av 12&nbsp;000.

Universitetet er Colombias eldste, og ble stiftet av og har hele tiden vært under ledelse av jesuittordenen.

Grunnlaget ble lagt i 1604, og i 1623 fulgte den erkebiskoppelige anerkjennelse. I 1767 måtte universitetet stenge, i sammenheng med de spanske tiltakene mot jesuittordenen.

I 1930 ble universitetet gjenåpnet av pave Pius XI.

Både nå og tidligere har en rekke norske studenter oppholdt seg der.

## Referanser


## Eksterne lenker
* Pontificia Universidad Javeriana i Bogotá
* Pontificia Universidad Javeriana i Cali
Vaterpass

**Vaterpass**, ofte bare kalt **vater**, er et måleinstrument eller verktøy som brukes til å kontrollere om flater, linjer eller gjenstander er nøyaktig vannrette eller loddrette.  Vater blir særlig brukt av håndverkere, for eksempel tømrere, snekkere og murere. Et vater har egne libeller for både loddrett og vannrett kalles **kryssvater**.

Et vater består vanligvis av tre gjennomsiktige kamre, kalt libeller, som er fylt med væske, vanligvis alkohol, og en gassboble. Disse er montert i en helt rett ramme eller linjal av plast, metall eller trevirke. Den ene libellen er montert midt på og parallelt med lengderetningen på vateret. Den andre libellen er montert 90° på lengderetningen og den tredje kan være montert 270° eller 45° på lengderetningen. Noen vaterpass har en dreibar libelle med gradskala. Libellen selv kan bestå av et buet rør, eller et rett rør som er tykkere i midten enn på endene, i begge tilfeller fylt med en væske og en gassboble. Avlesning foregår ved at man legger vateret på eller inntil flaten som skal måles, og ser etter om gassboblen legger seg midt i libellen. På libellen er det gjerne avmerket to streker som gassboblen skal befinne seg mellom når flaten er «i vater», det vil si er helt horisontal eller vertikal. 

Vateret kan kontrolleres ved at det vris 180°, og man skal da få samme avlesning på libellen(e). Er det avvik, kan vaterpasset som regel justeres ved fjærbelastede stillskruer på libellene.

Før på begynnelsen av 1880-årene hadde ikke vatrene i Norge libelle men en loddesnor.

## Elektronisk vater
Det finnes flere typer elektroniske vatere. De vanligste bruker laser
* Linjelaser-vater og krysslaser-vater består av en linjelaser og en vatringsmekanisme
* Roterende laservater bruker i stedet en roterende, tydeligere prikk, og er bedre egnet for utendørs bruk

Laservatere kan fås med kryss og/eller linjer i ett, to eller tre plan:
* XY-planet: Tegner linjer på gulvplanet
* XZ-planet: Tegner linjer på for- og bakveggen
* YZ-planet: Tegner linjer på sideveggene
Krysslaser-vatere har i stor grad erstattet linjelaser-vatere. Mens linjelaser-vatere kan være hendige til for eksempel å henge opp bilder, har krysslaser-vatere et mye større bruksområde, inkludert maling og flislegging. Den mest allsidige typen er 3 ganger 360 graders krysslaser-vatere, som tegner horisontale og vertikale linjer på alle veggene.

## Se også
* Libelle, vertøy for å kontrollere at en linje eller flate er vannrett
* Loddrett
* Loddsnor, redskap som viser en loddrett linje
* Vannrett

## Referanser




## Eksterne lenker
*
Nepals kalender

Nepals offisielle kalender heter på nepali **Bikram Samwat** (forkortes **B.S.** बिक्रम संवत).

Det er den nepalske statens offisielle kalender, som bl.a. brukes i lovverket. Den er også vanlig i pressa, inklusive den på engelsk, der både den og den gregorianske kalenderen brukes om hverandre. Årstall markert med B.S. er henta fra Nepals kalender.

I Kathmandudalen erstatta den fra 1823 en tidligere kalender, Nepal Sambat, som var i bruk i de newar-dominerte kongedømmene der før dalen blei erobra av kongedømmet Gorkha. (Denne kalenderen er også i begrensa, uoffisiell bruk.)

Bikram Samwat ligger 56 år, 8 måneder og 17 dager foran den gregorianske kalenderen.

B.S. er en tradisjonell hinduisk kalender, som også er i bruk i Nord-India. Hinduer hevder at den blei skapt av den legendariske keiser Vikramaditya.

Symbolsk er den en viktig del av Nepals kultur, både fordi den markerer at Nepal som en stat med hinduisk kultur og understreker at Nepal er forskjellig fra resten av verden. Nepal bruker også en tidssone som gjør at landet ligger 5 timer og 45 minutter foran UTC, mens de fleste andre land ligger enten hele timer eller i hvert fall timer og halvtimer foran eller etter UTC.

## Månedsnavn

## Omrekning og datoer

For å berekne datoer:

+ Fra den gregorianske kalenderen til den nepalske, legg til 56 år, 8 måneder og 17 dager.

+ Fra den nepalske kalenderen til den gregorianske, trekk fra 56 år, 8 måneder og 17 dager.

Noen datoer fra gregoriansk til nepalsk:

1. januar 2001: 2057 Pausch 17 (B.S.) (Begynnelsen på Vestens 3. årtusen.)

2. mai 2007: 2064 Baisakh 19 (B.S.) (Dagen denne artikkelen blei lagt ut.)

Fra nepalsk til gregoriansk

2007 Kartik 21 (B.S): 6. november 1950 (Starten på Nepals første demokratiske revolusjon)

2017 Pausch 1 (B.S.): 15. desember 1960 (Kong Mahendras statskupp som avskaffa demokratiet i de neste 30 år.)

2046 Chaitra 26 (B.S.):  8. april 1990 (Seieren i den demokratiske revolusjonen Jana Andolan 1990

## Eksterne lenker

* Rajan Nepal's Date Converter (På engelsk. Side som rekner om datoer mellom den gregorianske kalender (her kalt english) og den nepalske.)
Vasilij Tsjujkov

**Vasilij Ivanovitsj Tsjujkov** (russisk: Васи́лий Ива́нович Чуйко́в) (født , død  18. mars 1982) var en sovjetisk offiser og general som under den andre verdenskrig var kommandant for 62. armé under slaget om Stalingrad og for 8. gardearmé under slaget om Berlin. 

Under slaget om Berlin hadde han kommandoen over de sovjetiske styrkene i 8. gardearmé i de sentrale deler av byen, og var den som i møte med general Hans Krebs 1. mai 1945 avviste Joseph Goebbels' tilbud om tysk overgivelse på visse betingelser.

Etter andre verdenskrig ble han etterhvert marskalk av Sovjetunionen og leder for Den røde armés landstyrker. Han var kjent for sin dyktighet i å bruke stridsvogner i overveldende og raske angrep mot de tyske styrkene under krigen. 

## Referanser


## Eksterne lenker
* Sovjetiske marskalker og admiraler: Vasilij Ivanovisj Tsjujkov (russisk)
Filadelfia Vennesla

**Filadelfia Vennesla** er en av Norges største pinsemenigheter og hadde  tilskuddstellende medlemmer i 2022. Geir Stomnås har vært pastor i menigheten siden 2005, og ble innsatt som hovedpastor i 2020. Han fulgte hovedpastor Gunnar Jeppestøl, som kom dit i 1989 og ledet en stor ekspansjon. 

Menigheten driver barnehage, omsorgskole og bibelskole. Den holder til på Vikeland i Vennesla i Vest-Agder hvor den disponerer flere bygninger. 

## Satellittmenigheter
Filadelfia Vennesla har flere satellittmenigheter. Disse finnes i 
*Vågsbygd
*Songdalen

*Birkeland
*Øvrebø
*Evje
*Bykle
Satellittmenighetene har ikke egen pastor, men får besøk av folk fra Filadelfia Vennesla.

## Referanser
Religionshistorie

**Religionshistorie** er en akademisk disiplin som inngår i fagfeltene religionsvitenskap og teologi, og som undervises ved alle norske universiteter og flere høyskoler. Disiplinen religionshistorie henter sitt teorigrunnlag primært fra allmenn historieforskning og sekundært fra antropologi, filosofi og andre disipliner innen samfunnsvitenskap og humaniora.

Akademisk historieskriving handler om å samle og å ordne et historisk kildemateriale i kategoriene tid, rom og kausalitet (årsak-virkning-sammenhenger.) Disiplinen religionshistorie samler kilder som er relevante for spørsmål angående utvikling av religiøse tradisjoner, og fremstiller dem på måter som også kan aksepteres utover forfatterens eget miljø og tradisjon.

## Innenfra-perspektiv og Utenfra-perspektiv
En religions historie kan på den ene side være en emisk fremstilling, det vil si religionens egen beretning om sin tilblivelse og utvikling i et innenfra-perspektiv. Denne type fremstilling krever ikke tilslutning fra personer som ikke selv tilhører tradisjonen. En emisk fremstilling av en religions historie kan fremstille analogiløse hendelser og udokumenterbare skildringer av en overnaturlig sfære som fakta. Historiefremstillinger har ofte en definerende og legitimerende funksjon på samfunnet, og en religions egne fremstillinger handler da gjerne om de særrettigheter representantene for den aktuelle religionen har. Emiske historiefremstillinger regnes derfor ikke innen den akademiske fagdisiplinen religionshistorie.

Fagdisiplinen religionshistorie presenterer religionenes historie etter et utenfra-perspektiv, dvs. religionen fremstilles på en måte som også respekterer synspunkter som går på tvers av tradisjonens egen fremstilling. Dette perspektivet forutsetter en kritisk rasjonell vurdering av kilder. Kildene må presenteres med henvisninger til sine opphav, og hendelser som ikke kan sannsynliggjøres etter empiriske analogier og rasjonelle prinsipper kan ikke fremstilles som fakta. Disse kildene vurderes da som vitnesbyrd om trosforestillinger hos opphavspersonen eller vitnesbyrd om mentalitet i bestemte historiske miljøer.

## Referanser
SBS Radio Norge

**SBS Radio Norge AS** er et norsk selskap som driver Radio 1-stasjonene i landets fire største byer; Oslo, Bergen, Trondheim og Stavanger. I tillegg eier selskapet radiokanalen Radio Norge og tv-kanalen The Voice. SBS Radio Norge AS er et heleid datterselskap av mediekonsernet SBS Broadcasting.

## Eksterne lenker
* Offisielle hjemmesider til SBS Radio
MS «Jupiter» (1973)

**MS «Jupiter»**, opprinnelig **MS «Bolero»**, ble i 1973 levert rederiet Fred. Olsen & Co. I de påfølgende årene ble skipet benyttet i trafikk på ulike linjer i flere verdensdeler. Fra 1986 til 1990 trafikkerte skipet Newcastle i Storbritannia fra ulike havner i Norge, blant annet Bergen, Ålesund og Molde. MS Bolero seilte også mellom Kristiansand og Hirtshals med Fred. Olsen-flagg fra 1986 til 1990. 

Skipet ble 15. desember 1990 overtatt av Color Line og omdøpt til MS «Jupiter», hvoretter det blant annet trafikkerte overfarten Oslo-Hirtshals og Kristiansand-Hirtshals. Etter ulike chartere, eierskifter og konkurser ble skipet i 2004 overtatt av rederiet *Isramco, Inc* og samtidig omdøpt til **«Mirage I»** med hjemmehavn på Bahamas. Skipet lå i opplag.

Rederiet gikk konkurs i 2011. Skipet ankom Aliaga i Tyrkia i mars 2012 for opphugging.

## Se også
* MS «Jupiter» (Fjord Line)

## Referanser


## Eksterne lenker
* 
* 
* Color Lines nettside
*
Studentmållag

**Studentmållag** er lokale foreninger eller lag som skal fremme nynorsk skriftspråk og bruk av dialekter blant studenter ved norske universiteter og høyskoler. Studentmållagene er tilknyttet Norsk Målungdom (NMU) i Oslo som igjen er en del av Noregs Mållag. Per 2022 har NMU studentmållag i Oslo, Bergen, Trondheim, Volda, Kristiansand, Rauland og Ås. Studentmållaget i Oslo ble dannet som det første i 1900, Studentmållaget i Nidaros i 1916, og Studentmållaget i Bergen i 1946.

## Se også
*Norsk Målungdom

## Eksterne lenker
* Studentmållaget i Oslo
* Studentmållaget i Nidaros 
* Studentmållaget i Bergen
* Studentmållaget i Kristiansand
* Historien til Studentmållaget i Oslo
Cristian Chivu

**Christian Eugen Chivu** (født 1980) er en rumensk fotballtrener og tidligere fotballspiller som er hovedtrener for Inter 

Chivu har tidligere spilt for Ajax og Roma, og var kaptein på .

Chivu gikk til Inter fra Roma før 2007&ndash;2008-sesongen.

Chivu snakker italiensk, nederlandsk, og engelsk i tillegg til hans morsmål, rumensk.

## Referanser


## Eksterne lenker
*
Sjur Brækhus

**Sjur Brækhus** (født 19. juni 1918 i Bergen, død 19. mai 2009) var en norsk jurist. Han ble dr.juris i 1947 med avhandlingen *Meglerens rettslige stilling* og ble i 1948 professor i rettsvitenskap ved Universitetet i Oslo.

Brækhus utgav en rekke bøker og artikler innenfor privatretten. Han ble gjerne ansett som Norges ledende ekspert på sjørett, men arbeidet også med formuerett. Brækhus var riksmålsmann og var medlem av Norsk språkråd fra 1976 til 1991. Brækhus utgav *Sprogstrid og lovsprog* i 1956. Han var medlem av Det Norske Videnskaps-Akademi siden 1950, ble innvalgt i Det Norske Akademi i 1976 og  ble invalgt i Det kongelige svenske vitenskapsakademiet i 1981.

I 1981 ble han utnevnt til kommandør av St. Olavs Orden. Brækhus ble i 1990 utnevnt til kommandør av Finlands hvite roses orden for innsatsen han gjorde for nordisk og internasjonalt juridisk samarbeid, i særdeleshet med hensyn til sjørett. Han var dessuten ridder av Nordstjerneordenen.  

Sjur Brækhus var far til professor dr. juris Hege Brækhus som er ansatt ved Universitetet i Tromsø - Norges arktiske universitet.

## Referanser


## Eksterne lenker
*
Trondheim Thereminorkester

**Trondheim Thereminorkester** (**TTO**) er et samtidsmusikalsk ensemble med base i Trondheim som ble dannet i 2006 av Ailo Kemi Gjerpe, Kenneth Holter og Thomas Andersen, alle daværende musikkteknologistudenter ved NTNU, samt Lars Erik Brustad Melhus, daværende musikkvitenskapstudent. Allerede i 2007 hadde de blitt et ettertraktet tilskudd til byens livescene, mye på grunn av en svært egenartet stil. Trondheim Thereminorkester er Norges eneste rene thereminorkester, hvor all lyd, om enn prosessert og omformet via effektbokser, stammer fra thereminer. Gruppen baserer mye av sin musikk på lange borduntoner med langsomme endringer, men har også raskere, rytmebaserte låter som fungerer som en form for «fri» elektronika. Verkene deres improviseres frem innenfor gitte, strukturelle rammer.

## Avbrekk og utgivelse
Etter en lang periode med lite aktivitet på slutten av 2008, samlet Trondheim Thereminorkester seg i studio to dager i april 2009, men uten Gjerpe. Disse opptakene ble liggende ubrukt. Etter dette, da både Gjerpe og Holter hadde forlatt Trondheim, ble orkesteret inaktivt. Melhus har riktignok vært involvert i thereminrelaterte aktiviteter siden. I 2016 valgte Holter å samle, mastre og utgi ensemblets liveopptak fra tiden 2007 til 2008. Disse er planlagt utgitt på Holters eget label Eonel Sound i mai 2016.

## Medlemmer
*Ailo Kemi Gjerpe, theremin, sampler og effektbokser
*Kenneth Holter, theremin og Kaoss Pad
*Lars Erik Brustad Melhus, theremin og effektbokser
*Thomas Andersen, theremin og effektbokser

## Referanser
Khepri

**Khepri** (også transkribert som *Kheper, Khepera, Khephir, Chepri*) er i henhold til oldtidens egyptiske religion og mytologi en guddom assosiert med gjødselbillen (*Scarabaeus sacer*), noe som gjør ham til et insektgud. Khepri ble representert av en skarabé i ikonifiseringen, og symboliserte den stigende solen, som ble «født» i øst. Egypterne visualiserte dette som at en bille dyttet solen over himmelen. Bilder av guden viser ham enten som en bille eller tidvis som et menneske med en skarabé til hode. 

## Symbolisme

Oldtidens egypterne knyttet Khepris navn til det egyptiske verbet kheper i betydning «utvikle» eller «å bli til». Kheper er en omskrivning av det gammelegyptiske ordet som betyr «å komme til, å endre, å skje, å eksisterte, å skape», og lignende. 

Egypterne hadde observert hvordan gjødselbillen (eller pilletrillerbillen) rullet gjødsel til en ball og dyttet den foran seg til sitt hi under jorda. Egypterne trakk en forbindelse mellom solens bevegelse over himmelen og bevegelsen til gjødselballen som ble dyttet av billen. Solforbindelsen ble forsterket av det faktum at billen har antenner på hodet, og når den dyttet gjødselballen langs bakken, satt ballen mellom dens antenner, noe som lignet på den måten solskiven ble framstilt på guddommens hode mellom to horn.

Det ble antatt at billen eller skarabeen ble født i en møkkhaug uten vanlig formering. Som resultat ble Khepri likestilt med Atum, den selvskapende solguden, og senere med Ra. 

## Religion

Det var ingen kult dedikert til Khepri, og han var i stor grad underlagt den større solguden Ra. Ofte ble Khepri og Atum, en annen solgud, sett på som aspekter av Ra: Khepri var morgensolen, Ra var middagssolen, og Atum var kveldssolen. 

## Framtoning
Khepri ble framstilt som en gjødselbille, en skarabé, skjønt stundom ble han i en del gravmalerier og gravpapyri representert som et menneske med et billehode. Han ble også avbildet som en skarabé i solskipet holdt oppe av Nun.

Bilder av Khepri ble funnet i praktisk talt alle templer på grunn av hans assosiasjoner med de evig kraftfulle solgudene. Amuletter i form av skarabeer ble ganske populære. På undersiden, som var flat, kunne en risse inn formler for hell eller magiske symboler. De ble også benyttet segler.

## Referanser


## Eksterne lenker
*
Anhur

**Anhur** (også stavet *Onuris, Onouris, An-Her, Anhuret, Han-Her, Inhert*) var i henhold til oldtidens egyptiske religion og mytologi opprinnelig en krigsgud som ble dyrket i det egyptiske området Abydos, og spesielt i Thinis, i det 11. dynasti. Myter forteller at han hadde tatt med sin hustru, Menhit, sin kvinnelige motpart, fra Nubia, og hans navn reflekterer dette – det betyr «(den som) leder tilbake den fjerne'».

En av hans titler var «Fiendens slakter», og Anhur ble avbildet som en mann med skjegg ikledd en kappe og en hodebekledning av fire fjær, og som holdt et spyd eller en lanse, og stundom også framstilt som en gud med løvehode (representasjon av styrke og makt). I noen avbildninger var kappen mer som en slags kilt.

## Krigsgud

Ettersom hans posisjon var en krigsgud var han beskytter av oldtidens egyptiske hær og en personifisering av de kongelige krigere. På festivaler for hans ære ble det spilt liksomkriger. I løpet av den romerske perioden ble keiser Tiberius avbildet på veggene i egyptiske templer med den karakteristiske fire-blomstrete kronen til Anhur.

Anhurs navn også kunne bety «Himmelbæreren» ved at Anhur hadde en forbindelse med solen, men han var mer populær som krigsgud. På grunn av den delte hodekledningen ble Anhur senere identifisert som Shu, og ble således Anhur-Shu. Han er sønn av Ra, og bror av Bastet som identifisert som Shu. Ettersom Anhur var en populær og betydelig gud, mens Shu var mer et vesen og et konsept enn en gud, ble Shu etter hvert absorbert fullstendig inn i Anhur.

I det nye rike økte Anhurs popularitet og han fikk også tittelen «Frelseren» og ble for folket den som lempet på menneskelige plager ved at krig var deres kilde til frihet og seier. Dette aspektet av krig og frelse, delt med Horus, bidro til at Anhur etter hvert ble identifisert med den langt større og mer betydningsfulle Horus. I løpet av den perioden hvor landet dominerte Nubia, døpte folket i kongedømmet Kusj (et oldtidsrike i nordlige Sudan) Horus-Anhur til *Arensnuphis* (også *Arsnuphis* eller *Harensnuphis*), tilsvarende *Ari-hes-nefer* på egyptisk, hvilket betydde noe tilsvarende som «Horus av det vakre hus». Følgelig da Osiris ble identifisert som et aspekt av Horus (og omvendt) ble Isis sett på som Arensnuphis’ hustru.

Antikkens grekerne likestilte Anhur med deres egen krigsgud Ares. I legenden hvor de olympiske gudene flykter fra uhyret Tyfon og tok dyreform i Egypt, er det sagt at Ares tok formen som en fisk.

## Referanser


## Eksterne lenker
Nefertum

**Nefertum** (også transkribert som *Nefertem* eller *Nefer-temu*) er i henhold til oldtidens egyptiske religion og mytologi er en guddom som ble dyrket i form av en lotusblomst. Han var særlig forbundet med solguden og kunne bli oppfattet som han var ett med ham.  Han ble beskrevet som «lotusblomsten under Ras nese» eller «store lotusblomst som kommer opp av urhavet», men også som et ungdommelig barn av solen.

Navnet Nefertum kan muligens bety «den vakre som som stenger» eller «den som ikke stenger». En del av hans titler var «Han som er vakker» og «Solens vannlilje». Nefertum representerte både det første sollyset og den frydefulle lukten av den egyptiske blå lotusblomsten (*Nymphaea caerulea*), og forstått som en av de opphavelige guddommene som steg opp fra urhavet. En versjon av Den egyptiske dødeboken sier

## Den unge Nefertum
Nefertum ble assosiert med den unge gutten (Atum) som oppsto fra Nuns lotus ved tidens begynnelse. Det var denne gutten som gråt og fra hans tårer som hele menneskeheten ble skapt fra. Grunnet dette forholdet ble han ofte kalt for «den unge Atum».

Den unge Nefertum kommer fra hans jordfars Nuns svarte urvann, og hans himmelmor er Nut. Når han er voksen er han Ra.

Han ble derimot til sist sett på som sønn av skaperguden Ptah, og gudinnene Sekhmet og Bast ble hver for seg forstått som hans mor.

## I kunsten
I kunsten ble  Nefertum ofte framstil som en vakker ung mann som hadde blå vannliljer eller lotusblomster rundt hodet, og to fjær. Tidvis hadde han også en detaljert hodekledning som omfattet to menet-kjeder. Som sønn av Bast har han tidvis framstilt som en mann med hodet til en løve, eller er framstilt som en liggende løve eller katt.

Oldtidens egyptere bar ofte små statuetter av ham for hell eller god lykke.

## Bilder

Fil:Egyptian - Nefertem - Walters 541972.jpg|Nefertum; Walters Art Museum, USA.
Fil:Nefertoum E3502 mp3h8834.jpg|Nefertum med en blå lotus som det kommer to høye fjær fra.
Fil:Tutankhamun emerging from lotus flower.jpg|Tutankhamon som Nefertum med en blå lotusblomst; Egyptiske museum i Kairo (JE 60723).
Fil:Talisman water lily Louvre E10943.jpg|Talisman fra Osorkon (tredje mellomepoke) med Nefertum som stiger opp fra lotusblomsten; Louvre (E10943).
Fil:Nymphaea caerulea (1).jpg|Egyptisk blålotus (*Nymphaea caerulea*)


## Referanser


## Litteratur
* Morenz, Siegfried; Schubert, Johannes (1954): *Der Gott auf der Blume: Eine ägyptische Kosmogonie und ihre weltweite Bildwirkung*, Verlag Artibus Asiæ.
Tour de Georgia

**Tour de Georgia** var et amerikansk landeveisritt som ble arrangert i perioden 2003–2008 i staten Georgia. Rittet var ranket som 2.HC hos UCI, noe som gjorde rittet til det høyst rangerte etapperittet i USA sammen med Tour of California. Rittet strakk seg over 965 km og fordelt på seks dager. En av etappene hadde målgang på toppen av Brasstown Bald, det høyeste punktet i Georgia. 

## Vinnere

### Sammenlagt
* 2008  Kanstantsin Siwtsow, Team High Road
* 2007  Janez Brajkovič, Discovery Channel
* 2006  Floyd Landis, Phonak
* 2005  Tom Danielson, Discovery Channel
* 2004  Lance Armstrong, U.S. Postal
* 2003  Chris Horner, Saturn

### Poengkonkurransen
* 2008  Gregory Henderson, Team High Road
* 2007  Juan José Haedo, CSC
* 2006  Fred Rodriguez, Davitamon-Lotto
* 2005  Greg Henderson, Health Net-Maxxis
* 2004  Gord Fraser, Health Net-Maxxis
* 2003  Fred Rodriguez, Vini Caldirola

### Klatrekonkurransen
* 2008  Jason McCartney, Team CSC
* 2007  Ryder Hesjedal, Health Net-Maxxis
* 2006  Jason McCartney, Discovery Channel
* 2005  José Luis Rubiera, Discovery Channel
* 2004  Jason McCartney, Discovery Channel
* 2003  Chris Horner, Saturn

### Ungdomskonkurransen
* 2008  Trent Lowe, Slipstream-Chipotle
* 2007  Janez Brajkovič, Discovery Channel
* 2006  Janez Brajkovič, Discovery Channel
* 2005  Trent Lowe, Jittery Joe's
* 2004  Kevin Bouchard-Hall, Louis Garneau Racing
* 2003  Saul Raisin, Ofoto-Lombardi Sports

## Eksterne lenker
*
Gyadalen

**Gyadalen** er et dalføre i Eigersund kommune i Rogaland. Dalen begynner på Helleland og går mot Sirdal. Fylkesvei 42 går gjennom Gyadalen fra Helleland til Tonstad og forbinder Egersund med Arendal i Aust-Agder. Dalen er trang og dyp med elvene Gyadalsåna og Gyaåna i hver ende av det tre kilometer lange Gyavannet.

Gyadalen brukes blant annet som utgangspunkt for klatreturer og skiturer. Øverst i Gyadalen ligger Mydland, som har vært et populært utfartsområde for vinterturister fra Egersund. Stedet har et 300 meter langt skitrekk og 50 km skiløyper for langrenn. Det er også mulig å gå fra Mydland opp til et utsiktspunkt hvor man kan se ned over Ørsdalsvatnet.

## Referanser
MF «Fanafjord»

**MF «Fanafjord»** er en LNG-gassdrevet bilferge som  fra 2007 til 2018 gikk på ferjesambandet Halhjem–Sandvikvåg for Fjord 1 Nordvestlandske. Fra 1. januar 2019 er den innleid på samme samband av Torghatten Nord. Den 1. april 2019 var planen at den skulle inn på sambandet Brunsbüttel-Cuxhaven. Dette ble utsatt og den fortsatte videre på Halhjem-Sandvikvåg.
I 2020 ble M/F «Fanafjord» leid av det tyske selskapet Elbferry, og byttet derfor navn til MF «Greenferry I». Målet var at den skulle gå på et nystartet samband i Tyskland. I november 2021 ble det kjent at Elbferry har gått konkurs grunnet femdobling av LNG-prisene og mindre lastebiltrafikk en forventet.

«Fanafjord» var en av ti gassdrevne ferjer som trafikkerte Europavei 39 mellom Stavanger og Bergen. De øvrige gassferjene er:

Mortavika–Arsvågen:

*MF «Bergensfjord»
*MF «Raunefjord» 
*MF «Mastrafjord»
*MF «Stavangerfjord» 
*MF «Boknafjord»

Halhjem–Sandvikvåg:

* MF «Huftarøy»
* MF «Samnøy»
* MF «Flatøy»
* MF «Færøy»

## Teknisk informasjon
*Byggeår: 2007
*Bygget av: Aker Yards AS, Aukra (byggenummer 114)
*Skrog fra: Skrog fra Aker Yards, Tulcea, Romania
*Brutto RT: 4325
*Personbilkapasitet: 212
*Passasjerkapasitet: 589
*Lengde: 129,80 meter
*Bredde: 18,70 meter
*Motor: 2x 16cyl. 4T + 2x 12cyl 4T  DM (Bergen Engines AS), 16.832 bHK > 4x EM

## Historikk
*2007:	15.01.: Levert som «Fanafjord» for Fjord 1 Nordvestlandske AS (Fjord 1 Fylkesbaatane), Florø Gikk da i sambandet Halhjem Sandvikvåg.
*2019:	Fjord 1 mistet sambandet mellom Halhjem og Sandvikvåg. Fanafjord utleid til Torghatten Nord.
*2021: Gassfergen MF «Fanafjord» ble utleid til det tyske selskapet Elbferry for å gå på det nystartede sambandet Brunsbüttel-Cuxhaven i Tyskland. Bytter derfor navn til MF «Greenferry I»
*2022: MF «Greenferry I» ligger i Haugesund etter bare ni måneders ferjedrift i Tyskland. Koronakrisen og høye gasspriser førte til at det tyske selskapet ikke kunne betale for seg.
*2024 gassfergen Mf «Fanafjord» ble solgt til canada til det canadiske selkapet nfl for å gå på wood islands, prince edward island og caribou etter mv «holiday island» brant opp i 2022 bytter derfor navn til MV «northumberland»

## Referanser


## Kilder
* 
* 
* 

## Eksterne lenker
* 
*
Užupis

**Užupis** (polsk: Zarzecze) er et distrikt i Vilnius i Litauen. Užupis ligger i gamlebyen i Vilnius og som står på UNESCOs verdensarvliste. Navnet betyr "på den andre siden av elven"; og elven det refereres til, er Vilnia, som gav navnet til Vilnius. Distriktet er et populært sted for malere og sammenlignes ofte med Montmartre i Paris. Her er det derfor mange kunstgallerier, kunstnerverksteder og kafeer. Užupis erklærte seg som selvstendig republikk (**Republikken Užupis**) i 1997.

## Geografi
Užupis er ganske lite og isolert, og er bare 0,60 km². På den ene siden ligger gamlebyen, på den andre siden er det en fjellside hvor det er det et gammelt industriområde fra Sovjet-tiden. Den første broen som ble bygget over elven sto ferdig på 1600-tallet, og på den tiden bodde det for det meste jøder her.

## Historie
I Užupis ligger Bernardinergravlunden, en av de eldste gravlundene i Vilnius. De fleste av jødene i distriktet utvandret under Holocaust, og senere ble den jødiske gravlunden ødelagt av Sovjet. 

De eneste husene som ble igjen etter Holocaust ble etterhvert bebodd av hjemløse og prostituerte. Inntil Litauen erklærte sin uavhengighet i 1990, var det ett av de farligste områdene i byen. Området er i dag et populært tilholdssted for kunstnere og bohemer.

## Republikken Užupis

I 1997 erklærte innbyggerne i Užupis sin uavhengighet, og erklærte området **Republikken Užupis**, med sitt eget flagg, valuta, president, grunnlov, og en hær (som teller 12 mann).  De feirer sin uavhengighet med **Užupis-dagen**, den 1. april hvert år. Kreative yrker står for hovedsysselsettingen i republikken, og den første presidenten, Romas Lileikis, er selv poet, musiker og filmregissør. 

Det første store initiativet som ble tatt av befolkningen, var byggingen av Frank Zappa-monumentet i Vilnius. Den tidligere borgermesteren i Vilnius, Artūras Zuokas, bor i Užupis og deltar ofte på republikkens arrangementer.

## Engelen i Užupis
Den 4. april 2001 ble en statue av en engel som blåser i en trompet avduket på torget. Den skal symbolisere den kunstneriske friheten til distriktet. Etter dette monumentet kalles ofte Užupis for «Englenes Republikk». Skulptøren Romas Vilčiauskas har også laget *Užupis havfrue*.

## Referanser
Landslaget for Norges Lærerstudenter

**Landslaget for Norges Lærerstudenter** (LNL) var en studentorganisasjon for lærerstudenter i Norge som ble opprettet i 1947. I 1999 vedtok organisasjonen å gå inn i Studentenes Landsforbund.

Etter andre verdenskrig oppsto et samarbeid mellom enkelte norske lærerstudenter og lærerstudentorganisasjonene i Sverige og Danmark. I 1946 var blant annet Henrik Tuestad (Oslo lærerskole), Maisen Meyer (Volda lærerskole) og Eli Wiik Andersen (senere Mohn) (Volda lærerskole) til stede ved et nordisk elevstevne på Jonstrup Seminar i Danmark. De norske representantene ble enige om å opprette en norsk lærerstudentorganisasjon, og i 1947 ble *Landslaget for Norske Lærerskoleelever* (LNL) opprettet.

LNL innledet i løpet av 1950-tallet et samarbeid med Norges Lærerlag der man ikke inngikk formelle bånd, men søkte en arbeidsdeling hva angikk organiseringen av lærerstudentene.

Organisasjonen skiftet navn til *Landslaget for Norsk Lærerutdanning* i 1966, og etter påtrykk fra departementet (KUD) til *Landslaget for Norske Lærerstudenter* i 1967.

I 1999 vedtok landsmøtet i LNL at organisasjonen skulle gå inn i Studentenes Landsforbund (STL).

Norsk Lærerlag ønsket imidlertid et samarbeid med lærerstudentene, og umiddelbart etter LNLs landsmøte ble Norges Lærerstudenters Landslag (NLL) opprettet, formelt underlagt Norsk Lærerlag. NLL opererte som fagforeningens studentorganisasjon fram til 2002, da Norsk Lærerlag slo seg sammen med Lærerforbundet og dannet Utdanningsforbundet.

På landsmøtet i 2002 ble det vedtatt å endre navnet på organisasjonen til Pedagogstudentene i Utdanningsforbundet.
Petroleum Geo-Services

**Petroleum Geo-Services** (**PGS**) var et norsk selskap som leverte geofysiske og reservoartjenester, inkludert innsamling, behandling og fortolkning av seismikk- og elektromagnetikkdata og oljefeltevaluering. Selskapet ble etablert i 1991 og notert på Oslo Børs i august 1992.

Selskapet utviklet seismisk innsamling med mange streamere, og leverte høyoppløselig data med bruk av 3D-seismikk (HD 3D), 2D-seismikk, og elektromagnetikk. Selskapet var fokusert på marin geofysikk (selskapets onshore-virksomhet ble solgt i 2010).

Selskapet opererte en flåte på 9-11 seismikkskip på verdensbasis, som ble justert etter sesongbehov. Hovedkontoret var på Lilleaker i Oslo, og hadde i tillegg kontorer i mange land, med større kontorer i London og Houston. Markedsverdien av selskapet var på rundt 5,6 milliarder kroner per 12. juli 2023.

18. september 2023 ble det presentert en fusjonsplan mellom selskapet og TGS, hvorpå både det britiske og norske Konkurransetilsynet begge ga sine godkjennelser og fusjonen ble sluttført 1. juli 2024.

## Referanser


## Eksterne lenker
* 
*
Beagle harrier

**Beagle harrier** (FCI #290) er en mellomstor støverrase som stammer fra Frankrike.

## Opprinnelse og alder
Beagle harrier ble avlet fram i Frankrike i det 19. århundre av *baron Gerard*. Den kunne være en blanding av de to hunderasene beagle og harrier, eller midtpunktet i avlen mellom de to rasene.  Den ble godkjent av FCI i 1974.

## Utseende, anatomi og fysikk
Beagle harrier ser ut til å være enten en større beagle eller en mindre harrier. Det er en hund av medium størrelse, mellom 45 og 50 centimeter høy, og den veier mellom 19 og 21 kg Pelsen er vanligvis trefarget med farger som beige, svart, brun eller hvit. Den finnes også som grå på grunn av at harrier kan være grå. Beagle Harriere har en kraftig kropp og pelsen er jevn og tykk.

## Bruksområde
Beagle harrier ble oppdrettet som en jakthund på hare og hjortedyr. Den jaktet i små flokker og var opprinnelig en såkalt *packhunter* (se hetsjakt og parforsejakt), men denne jaktformen har etter hvert blitt forbudt i mange land, blant annet i Norge.

## Lynne og væremåte
Hunden er generelt god med barn og andre kjæledyr. Den er lojal, bestemt og er rolig og avslappet hjemme, noe som gjør den til en god familiehund. Den er en jakthund, så den trenger mye trening og rom.

## Annet
Beagle harrier er generelt svært sunn og har en levetid på 12 til 13 år (Vanlig levealder). Hoftedysplasi kan skape problem.

## Referanser
Litteraturuka i Vestfold

**Litteraturuka i Vestfold** er en årlig litteraturfestival i Vestfold som går av stabelen på fast plass i uke 45 i november. Festivalen ble startet i 1997 i samarbeid mellom blant annet Tunsberg Litterære selskap, Vestfold fylkesbibliotek og Norli bokhandel i Tønsberg (tidligere Olafsen Bog- og Papirhandel).

Fra og med 2009 har Vestfold fylkeskommune hatt eierskapet til Litteraturuka i Vestfold, og Vestfold fylkesbibliotek har hatt teknisk og kunstnerisk arrangøransvar. Vestfold fylkesbibliotek samarbeider med bibliotekene i fylket om innhold og program. Litteraturuka er blant Vestfolds største kulturarrangementer. Drøyt 60 litterære programposter, opplesninger, foredrag og forestillinger for barn og voksne med presenteres over hele Vestfold fylke, med folkebibliotekene som viktigste arena. I tillegg har festivalen en rekke andre arenaer den samarbeider med, slik som kirker, kulturhus, skoler etc.

Litteraturuka i Vestfold har siden oppstarten delt ut Vestfolds litteraturpris til en skjønnlitterær forfatter med tilknytning til regionen. Prisen er på 25 000 kroner og et verk av en vestfoldkunstner. Prisen overrekkes under åpningsarrangementet i Tønsberg og Nøtterøy bibliotek i Tønsberg.

## Eksterne lenker
* Hjemmeside med program
TGS

**TGS,** inntil 2021 **TGS-NOPEC Geophysical Company,** er et norsk industriselskap som driver innsamling av marine seismiske data og er blant verdens største i sitt slag. 

Seismikkbiblioteket dekker vesentlig Mexico-gulfen og Nordsjøen. Seismikken skytes på spec og selges multiclient. Innsamlingen foregår med leide båter. Selskapet har også innsamlet digitale borehullslogger.

Selskapsverdi var i april 2015 rundt 18 milliarder kroner.

## Referanser


## Eksterne lenker
* 
* 
*
Subsea 7

**Subsea 7 SA** er et entreprenørselskap registrert i Luxembourg og med hovedkontor i London i Storbritannia.

## Historie
Selskapet ble etablert i januar 2011 gjennom en sammenslåing av de to selskapene Acergy SA og Subsea 7, Inc.

Acergy ble grunnlagt i 1970 som Stolt Nielsen Seaway, et selskap i den norske Stolt-Nielsen Gruppen, som satset på dykkertjenester i Nordsjøen. Etter en rekke oppkjøp, deriblant Comex Services i Frankrike i 1992 og det Texas-baserte Ceanic Corporation i 1998, endret selskapet navn til Stolt Offshore i 2000. Fem år senere ble selskapet skilt ut fra Stolt-Nielsen Gruppen og notert på Oslo Børs og NASDAQ. Firmaet endret navn til Acergy i mars 2006.

Subsea 7, Inc. ble etablert som et av en rekke fusjoner over lengre tid mellom DSND, Halliburton Subsea, Subsea Offshore og Rockwater. Rockwater og SubSea fusjonerte i 1999 og dannet Halliburton Subsea, og den senere sammenslåing med DSND i 2002 dannet Subsea 7. Selskapet ble notert på Oslo Børs i august 2005 etter restruktureringen samme år.

Den 21. juni 2010 ble Acergy SA og Subsea 7 Inc. annonsert og ferdigstilt 7. januar 2011. Det nye selskapet tok navnet Subsea 7, men beholdt Acergys, registreringsadresse i Luxembourg og operative hovedkvarter i London. Styreformann og konsernsjef ble henholdsvis Kristian Siem og Jean Cahuzac, som tidligere hadde hatt de samme posisjonene i henholdsvis Subsea 7 og Acergy.

I februar 2025 ble det inngått en intensjonsavtale om fusjon med det italienske selskapet Saipem. Fusjonen skal gjennomføres i andre halvår 2026 med hovedkontor i Milano.

## Referanser


## Eksterne lenker
* 
*
Fagpresseprisen

**Fagpresseprisen** er en hedersbevisning utdelt av Den Norske Fagpresses Forening (DNFF). Foreningen er den eldste landsdekkende presseorganisasjon i Norge (stiftet 1898) og fra 1996 tilsluttet Norsk Presseforbund. Fagpresseprisen ble innstiftet i 1978. Prisen utdeles hvert år til medlemsblad i foreningen. Fagpresseprisen tildeles som anerkjennelse for innsats og kvalitet i et medlemsblad. Fagpressen deler også ut journalistpris, fotopris, markedspris, nettpris, forsidepris, designpris og hederspris. Aller høyest ligger *Fagpresseprisen*. Fagpresseprisen kan tildeles:
* for produktutvikling og forbedring av bladet
* for den måte bladet fyller sin funksjon i vedkommende fagmiljø på

## Vinnere av Fagpresseprisen
Prisen har vært utdelt siden 1979.

* 2021 *[[Fagbladet]]*
* 2020 forskning.no
* 2019 *[[Politiforum]]*
* 2018 *[[Forsvarets forum]]*
* 2017 *[[Utdanning (tidsskrift)|Utdanning]]*
* 2016 Sykepleien
* 2015 *[[Teknisk Ukeblad]]*
* 2014 *[[Khrono]]*
* 2013 *[[Bistandsaktuelt]]*
* 2012 *[[Kampanje]]*
* 2011 *[[Kommunal Rapport]]*
* 2010 *Strek*
* 2009 *[[Sykepleien]]*
* 2008 *[[Apollon (tidsskrift)|Apollon]]*
* 2007 *[[Handelsbladet FK]]*
* 2006 *[[Journalisten]]*
* 2005 *[[Velferd (tidsskrift)|Velferd]]*
* 2004 (er blitt omgjort til 2005)
* 2003 *[[Utdanning (tidsskrift)|Utdanning]]*
* 2002 *[[Vi over 60]]*
* 2001 *[[Kampanje]]*
* 2000 *[[Forbruker-rapporten]]*
* 1999 *[[Folkevett]]*
* 1998 *[[Psykisk Helse]]*
* 1997 *[[Dine Penger]]*
* 1996 *[[Embla (tidsskrift)|Embla]]*
* 1995 *[[Næringslivets Ukeavis]]*
* 1994 *[[Byggeindustrien]]*
* 1993 *[[Jakt & Fiske]]*
* 1992 *[[Kampanje]]*
* 1991 *[[Folkevett]]*
* 1990 *[[Hotell & Restaurant]]*
* 1989 *[[Kampanje]]*
* 1988 *[[Skoleforum]]*
* 1987 Ikke utdelt
* 1986 *[[Byggeindustrien]]*
* 1985 *[[Seilas & Båtliv]]*
* 1984 *[[Datatid]]*
* 1983 *[[Byggekunst]]*
* 1982 *[[Arbeidsmiljø (tidsskrift)|Arbeidsmiljø]]*
* 1981 *[[Økonomisk Rapport]]*
* 1980 *[[Buskap og Avdrått]]*
* 1979 *[[Norsk Hagetidend]]*

## Øvrige fagpresseprisvinnere

## Referanser


## Eksterne lenker
*Fagpressens egen nettside
PRS

* Prosafe (ticker på Oslo børs: PRS), en operatør av boligrigger
* PRS Guitars, fullt navn Paul Reed Smith Guitars, en kjent amerikansk gitarfabrikant
* Presisjonsrifle-serien, en skytesport organisert i Norge av PRS Norge og internasjonalt av International Precision Rifle Federation
Formørkelse

**Formørkelse** eller **eklipse** opptrer når et himmellegeme kommer inn i skyggen av et annet, enten ved at et ikke selvlysende himmellegeme trenger helt (total formørkelse) eller delvis (partiell formørkelse) inn i skyggen av et annet (for eksempel måneformørkelse) eller ved at et himmellegeme dekker helt eller delvis for et annet (for eksempel solformørkelse).

## Referanser


## Eksterne lenker
* «Årsak til solformørkelser», *Svalbard 2015*
Noble Drilling

**Noble Drilling** er et amerikansk industriselskap som driver borevirksomhet etter olje og gass. Det er verdens tredje største boreselskap med en flåte på 60 offshore boreenheter og markedsandel på 10 milliarder USD.

Selskapet ble etablert i 1921 med fokus på oppkjøp, ombygging, oppgradering og modifisering av rigger og selskaper. Selskapet er registrert på Caymanøyene og listet på NYSE.

Riggflåten består av tre boreskip, 13 halvt nedsenkbare borerigger. Videre har selskapet 41 oppjekkbare borerigger og tre nedsenkbare rigger.

## Eksterne lenker
*